
CONSILIUL JUDEŢEAN

HOTĂRÂRE
pentru aprobarea Procedurii specifice privind recrutarea, numirea şi eliberarea din funcţie a administratorului public al Asociaţiei de Dezvoltare Intercomunitară pentru „Serviciul de alimentare cu gaze naturale”, judeţul Bistriţa-Năsăud


Consiliul Judeţean Bistriţa-Năsăud, întrunit în şedinţă ordinară, în data de 27.03.2019, în prezenţa a 31 consilieri judeţeni;


 Având în vedere:

·  Expunerea de Motive nr.4503/20.03.2019 a Vicepreşedintelui Consiliului Judeţean Bistriţa-Năsăud;

·  raportul comun nr.V/4518/20.03.2019 al Direcției drumuri județene, mediu, transport și Direcţiei administraţie locală din cadrul Consiliului Judeţean Bistriţa-Năsăud;
· adresa nr.6/19.03.2019 a Asociaţiei de Dezvoltare Intercomunitară pentru „Serviciul de alimentare cu gaze naturale”, judeţul Bistriţa-Năsăud, înregistrată la Consiliul Județean Bistrița-Năsăud sub nr.IV/4447/19.03.2019 prin care se comunică propunerea Consiliului director nr.5/19.03.2019 privind aprobarea Procedurii specifice privind recrutarea, numirea şi eliberarea din funcţie a administratorului public al Asociaţiei de Dezvoltare Intercomunitară pentru „Serviciul de alimentare cu gaze naturale”, judeţul Bistriţa-Năsăud de către autorităţile deliberative ale asociaților;
· Hotărârea Adunării Generale a Asociaţiei de Dezvoltare Intercomunitară pentru „Serviciul de alimentare cu gaze naturale”, judeţul Bistriţa-Năsăud nr.2 din 01.03.2019 privind înființarea funcției de administrator public pentru gestionarea serviciilor de interes general care fac obiectul Asociaţiei de Dezvoltare Intercomunitară pentru „Serviciul de alimentare cu gaze naturale”, judeţul Bistriţa-Năsăud;
· prevederile art.4, art.5, art.16, art.17 și art.23 din Statutul Asociaţiei de Dezvoltare Intercomunitară pentru „Serviciul de alimentare cu gaze naturale”, judeţul Bistriţa-Năsăud;
· prevederile art.104 alin.(1^1) și art.135 din Legea energiei electrice și a gazelor naturale nr.123/2012, cu modificările și completările ulterioare;
·  prevederile art.1 alin.(2) lit.f^1), alin.(3)-(4), art.8-art.10, art.33 alin.(1) din Legea serviciilor comunitare de utilități publice nr.51/2006, cu modificările și completările ulterioare;


- raportul nr.IAb/5204 din 27.03.2019 al Comisiei de administrație;

- raportul nr.IAb/5206 din 27.03.2019 al Comisiei de urbanism;

În temeiul dispoziţiilor art.11 – art.13, art.91 alin.(1) lit.d) şi lit.f), alin.(5) lit.a) pct.13, art.97 alin.(1), art.114 și art.115 alin.(1) lit.c) din Legea nr. 215/2001 privind administraţia publică locală, republicată, cu modificările şi completările ulterioare; 
HOTĂRĂŞTE:

Art.1 Se aprobă Procedura specifică privind recrutarea, numirea şi eliberarea din funcţie a administratorului public al Asociaţiei de Dezvoltare Intercomunitară pentru „Serviciul de alimentare cu gaze naturale”, judeţul Bistriţa-Năsăud, prevăzută în Anexa care face parte integrantă din prezenta hotărâre.

Art.2 Prezenta hotărâre a fost adoptată cu un număr de 30 voturi "pentru" și 1 consilier județean nu a votat.

Art.3 Cu ducerea la îndeplinire a prevederilor prezentei hotărâri se încredinţează Direcția drumuri județene, mediu, transport din cadrul Consiliului Judeţean Bistriţa-Năsăud.

Art.4 Prezenta hotărâre se comunică de către Serviciul juridic cu:
· Direcţia administraţie locală;
· Direcția drumuri județene, mediu, transport;
      - Asociaţia de Dezvoltare Intercomunitară pentru „Serviciul de alimentare cu gaze naturale”, judeţul Bistriţa-Năsăud;
    - Instituţia Prefectului Judeţul Bistriţa-Năsăud.
     PREŞEDINTE,                                    Contrasemnează:
              EMIL RADU MOLDOVAN                   SECRETARUL JUDEŢULUI

Nr.______
Din 27.03.2019

